section_heading: Teretne karakteristike
paragraph_text: Novi glavni stajni trap zadržao je konfiguraciju s dva kotača koji je u trupu smješten na istom mjestu kao na G.222 ali je znatno robusniji. Time je omogućena brzina propadanja od 3 metra u sekundi uz 90%-tnu maksimalnu poletnu težinu. Poboljšani kut pomične stražnje rampe omogućava lakši i jednostavniji utovar odnosno istovar tereta. Maksimalna nosivost korisnog tereta na Spartanu je 11.500&nbsp;kg. Njegov maksimalni dolet iznosi 1.852&nbsp;km (1.000&nbsp;nm) uz korisni teret od 10.000&nbsp;kg. Ako korisni teret iznosi 6.000&nbsp;kg, dolet Spartana može se povećati do 4.445&nbsp;km (2.400&nbsp;nm). Uz poletnu težinu aviona od 30.000&nbsp;kg (uz standardne atmosferske prilike na razini mora) dovoljna je staza za polijetanje od 800 metara dok je uz poletnu težinu od 20.000&nbsp;kg dovoljna staza od 400 metara. Visinu od 3.030 m Spartan može doseći za tri minute, dok mu krstareća brzina na visini od 8.180 m iznosi 599&nbsp;km.